10 dolog, amire egy számla kiállításakor figyelnünk érdemes

1/ A számla eredeti, 1. példányát adjuk a vevőnek, 2. példány a könyvelésé.

 2/ A nyomdai úton előállított számlán szereplő sorszám megfelel-e az előírt formátumnak

 (a sorszámtartományok ellenőrizhetők a www.nav…..), ha nem, vásároljunk új számlatömböt.

3/ A számlázó programmal előállított számlán illik szerepelnie a program nevének, forgalmazójának. Mindenképpen rendelkeznünk kell a program forgalmazójától kapott Nyilatkozattal (amely igazolja, hogy a program megfelel a jogszabályi előírásoknak)

4/ A kiállított számlán szerepelnie kell a kibocsátó legfontosabb adatainak: neve, címe, adószáma

- Ha az adószámunk 9. jegye ’1’ (12345678-**1**-41), akkor alanyi adómentesek vagyunk, tehát áfát nem számíthatunk fel.

- Ha Egyéni vállalkozóként bocsátunk ki számlát, akkor az Okmányirodai regisztrációs számot mindenképp tüntessük fel . ( Ennek hiányában a kifizető adószámos magánszemélynek fog tekinteni, s a számla összegéből szja-t és a járulékokat fog levonni.)

5/ A dátum rovatokat helyesen, hiánytalanul töltsük ki

* Teljesítés időpontja az a nap, amikor a terméket átadtuk, a szolgáltatást elvégeztük.
* Számla kelte az a nap, amikor a számlát kiállítjuk (a teljesítéstől max 15 nap áll rendelkezésre)
* Fizetési határidő az a nap, amelyben partnerünkkel megállapodtunk, amikor az összeget bankszámlánkon szeretnénk látni.

6/ A számlán tüntessük fel a „KISADÓZÓ” vagy „PÉNZFORGALMI ELSZÁMOLÁS” megjegyzést, amennyiben ezek valamelyike vonatkozik vállalkozásunkra

7/ A vevő neve, címe. A (közösségi) adószáma Uniós ügyleteknél, fordított adózás esetében kell szerepeljen a számlán, illetve, ha az áthárított ÁFA eléri vagy meghaladja a két millió forintot

8/ A termék, szolgáltatás megnevezése. Statisztikai besorolást (VTSZ, SZJ) akkor kell feltüntetni, ha nem az általános (2016-ban 27 %) adókulcs szerint adózik

9/ Az adó alapja, mértéke (alulról 27 %, felülről 21,26%)

10/ Egy hónapon belül, ugyanannak a partnernek nem állíthatunk ki 1,5 milliónál magasabb összegben készpénzes számlát (több részletben sem).

11/ A Kimenőszámlákat folyamatos, kihagyás nélküli sorszámon kell a könyvelésben rögzíteni.

Ezért a „Rontott számla” és a „stornó” (érvénytelenítő-mínuszos) számlát is

12/ Mikor nem kell számlát kiállítani:

Amikor áfával számítottan 900 ezer forint értékhatár alatt magánszemélynek értékesítünk készpénzzel, és számla kibocsátását nem kéri. (Ebben az esetben nyugtaadási kötelezettség van)